KOMENTE DHE REKOMANDIME MBI RAPORTIN E MONITORIMIT TË VITIT 2021 PËR KOMISIONERIN PËR MBIKQYRJEN E SHËRBIMIT CIVIL
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Komisioneri për Mbikqyrjen e Sherbimit Civil, me fondet buxhetore të miratuara, për vitin 2021, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve , në funksion të garantimit e respektimit të ligjit për shërbimin civil në institucionet qendrore, të pavarura dhe ato vendore, që përfshihen në shërbimin civil, si dhe unifikimin e zbatimit të tij, nëpërmjet realizimit të procesit të mbikqyrjes dhe mbrojtjes së të drejtave të nëpunësit civil.
 Programi për të cilin ky institucion administron fondet për vitin 2021 është: 
1. Programi “Planifikim Menaxhim Administrim”
[bookmark: _GoBack]
Për programin “Planifikim Menaxhim Administrim”, për këtë program janë planifikuar 2 produkte, të cilët nga perdorimi i fondeve për vitin 2021, janë realizuar në masën 96%.
 “Karakteristika kryesore të performancës së shpenzimeve”
Në fund të vitit 2021, situata në lidhje me realizimin e shpenzimeve të buxhetit, krahasuar me planin për vitin 2021, sipas raportit të monitorimit të paraqitur nga ana e institucionit, paraqitet si më poshtë:
                                                                                                                   Në 000/lekë
	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	42,350
	41,867
	98.86%

	2
	Shpenzime të tjera korente
	15,660
	13,923
	88.91%

	 
	total korente
	58,010
	55,790
	96.17%

	3
	Shpenzime kapitale
	2,000
	1,607
	80.33%

	TOTALI
	60,010
	57,397
	95.65%



Siç shikohet nga tabela e mësipërme, shpenzimet korente në total për këtë institucion, janë realizuar në rreth 96.2% të planit për vitin 2021, ndërsa shpenzime kapitale janë realizuar në rreth 80% të planit për vitin 2021. Pra siç shikohet nga të dhënat e tabelës së mësipërme plani i shpenzimeve të buxhetit në total për këtë institucion është realizuar në rreth 96% të planit për vitin 2021. 

III. Informacion mbi volumin dhe madhësinë e ndryshimit të buxhetit.
Për këtë institucion, situata në lidhje me ndryshimet e buxhetit gjatë vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ndryshime në totalin e shpenzimeve buxhetore vetem nga shtesat në fondin e veçantë.
                                                                                                                          Në mijë lekë
	 
	Buxheti fillestar 2021
	Buxheti me ndryshime
	Diferenca

	Programet
	 
	 
	 

	 
	-1
	-2
	(3=2-1)

	“Planifikim Menaxhim Administrim”
	59,800
	60,010
	210



Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                                                            Në mijë lekë
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Planifikimi, Menaxhimi dhe Administrimi
	55,790
	55,790
	0
	           1,607 
	      1,607 
	0




Siç shikohet nga tabela nuk ka mospërputhje të të dhënave faktike të raportuara nga institucioni me të dhënat faktike të siguruara nga sistemi informatik financiar i qeverisë. 
Nga të dhënat e Sistemit Informatik Financiar të Qeverisë, konstatojmë se për KMSHC nuk janë realizuar të ardhura jashtë limitit.

IV. Komente dhe rekomandime 


· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të KMSHC, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të KMSHC ka të plotësuara tabelat dhe gjithashtu në relacionin e tij ka një analizë sasiore të produkteve. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga KMSHC janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se, vlerat e sasive faktike të produkteve për vitin 2021 janë plotësuar në sistemin AFMIS.

V. Publikimi:

Raporti i Monitorimit për vitin 2021, nuk është publikuar në faqen zyrtare të Komisionerit për Mbikqyrjen e Shërbimit Civil.

